ILINK กำไรกลับมาแกร่ง
มีการวิเคราะห์กันว่า ทิศทางผลประกอบการปี 2562 ของ ILINK ยังเติบโตต่อเนื่อง
22 มี.ค. 2562

คุณค่าบริษัท
มีการวิเคราะห์กันว่า ทิศทางผลประกอบการปี 2562 ของบริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ยังเติบโตต่อเนื่อง
เนื่องจากมีแรงสนับสนุนจากธุรกิจจัดจำหน่ายสายสัญญาณ (Distribution) มีแผนออกผลิตภัณฑ์ใหม่ และเตรียมรุกธุรกิจสายสัญญาณที่เกี่ยวข้องกับพลังงาน ประกอบกับได้มีการขยายตลาดไปสู่ประเทศลาว เมียนมา และกัมพูชา
นอกจากนี้ ยังหนุนจากธุรกิจโทรคมนาคม (Telecom) มีการรับรู้โครงการอินเทอร์เน็ตชายขอบ เฟส 2 (USO 2) จำนวน 2 สัญญา มูลค่ารวม 3.6 พันล้านบาท ประกอบกับอยู่ระหว่างเข้าประมูลงานใหม่ ๆ เช่นงานให้บริการ DATA Service แก่ไปรษณีย์ไทย และงานให้บริการเชื่อมกล้อง CCTV แก่ร้าน 7-11 ซึ่งคาดว่าจะชัดเจนได้ไม่เกินไตรมาส 3/2562
รวมถึงแรงหนุนจากธุรกิจวิศวกรรมโครงการ (Engineering) คาดว่าจะทยอยรับรู้รายได้จากยอด Backlog ปัจจุบันที่ระดับ 2.1 พันล้านบาท ประกอบกับอยู่ระหว่างรอเข้าประมูลงานโครงการ Submarine Cable ที่เกาะเต่า เกาะสมุย และเกาะปันหยี มูลค่างานรวมกว่า 4.0 พันล้านบาท
ปัจจัยบวกจากธุรกิจดังกล่าว ส่งผลให้นักวิเคราะห์ ประมาณการกำไรจากการดำเนินงานปี 2562 ไว้ที่ระดับ 257.10 ล้านบาท
หลังจากผลการดำเนินงานในปี 2561 สิ้นสุดวันที่ 31 ธันวาคม 2561 บริษัทมีรายได้รวมขยับขึ้นมาอยู่ที่ 5,369.87 ล้านบาท จากงวดเดียวกันของปีก่อน 4,251.01 ล้านบาท เป็นผลจากรายได้จากการขายเพิ่มขึ้น รายได้จากงานบริการโครงข่ายและให้บริการพื้นที่ดาต้าเซ็นเตอร์เพิ่มขึ้น รายได้จากการให้บริการติดตั้งโครงข่ายเพิ่มขึ้น รายได้จากธุรกิจวิศวกรรมเพิ่มขึ้น และรายได้จากธุรกิจบริการอื่นและรายได้อื่นเพิ่มขึ้น ด้วยทุกส่วนธุรกิจปรับตัวเพิ่มขึ้น ส่งผลให้บริษัทมีความสามารถในการทำกำไรขยับขึ้นมาอยู่ที่ 260.95 ล้านบาท หรือ 0.48 บาทต่อหุ้น จากงวดเดียวกันของปีก่อน 28.08 ล้านบาท หรือ 0.05 บาทต่อหุ้น
สิ่งสำคัญบริษัทมีการประกาศจ่ายเงินปันผลเป็นเงินสด 0.14 บาทต่อหุ้น วันที่ไม่ได้รับสิทธิปันผล (XD) 9 พ.ค. 2562 ส่วนวันที่จ่ายปันผล 23 พ.ค. 2562
ทั้งนี้ผลประกอบการของ ILINK ในปี 2561 ที่ผ่านมา เป็นเครื่องพิสูจน์แล้วว่า ผู้บริหารสามารถพลิกฟื้นบริษัทให้กลับมามีผลประกอบการในระดับปกติได้อีกครั้ง หลังจากประสบปัญหาในปี 2560
ผลดังกล่าวทำให้นักวิเคราะห์ บล.จีเอ็มโอ-แซด คอม คงคำแนะนำ “ซื้อ” โดยมีราคาเหมาะสมเท่ากับ 8.00 บาท ยังมี Upside จากราคาปัจจุบันราว 66.7%
…
ผู้ถือหุ้นรายใหญ่
รายชื่อกรรมการ